Vrou van 'stampmotor' is soek | News24
Vrou van 'stampmotor' is soek
'n Vrou in 'n wit motor jaag glo Jeffreysbaai se motors 'n duik op die lyf.
Talle mense sal dié vrou en haar stampmotor wil ontmoet. Sy 'dryf', eerder as bestuur, glo haar wit wa skaaf-skaaf in parkeerareas.
Die vrou het volgens beeldmateriaal op Sondag omstreeks 10:30 by die Jeffreysbaai SuperSpar parkeerarea nóg 'n onskuldige stilstaande motor 'gesoen-groet' en daarna die hasepad gekies. Sy het géén kontakbesonderhede gelos nie, ten stye daarvan dat die karwag en inwoners die petalje aanskou het.
Na die eienaar van die varsgeskraapte motor, James Paddock, videomateriaal van die ongeluk bekom het, het hy op verskeie sosiale netwerke die vrou versoek om hom te kontak, of hy gaan 'n saak by die polisie aanmeld. Tot nou het hy nog niks van haar gehoor nie.
Volgens Paddock is dit nie die eerste keer dat sy 'n stilstaaande motor stamp en wegry nie. "Dieselfde wit motor het al voertuie by Checkers en Fountains Mall in Jeffreysbaai ge-stamp," sé Paddock. "Sy moet verantwoorde-likheid vir haar dade begin neem. As sy aanhou daarmee wegkom, gaan sy dit aanhou doen."
Volgens Paddock gaan dit nie bloot oor sy motor nie. "Ek dink verder as net my voertuig - dit is aardse goed - maar wat as daar iemand in die motor was? Die persoon kon seergekry het. Dit is nie reg nie."
Paddock bedank Jeffreysbaai SuperSpar wat die beeldmateriaal aan hom verskaf het.
Volgens polisiewoordervoerder a.o. Gerda Swart, is die voorval by die Jeffreysbaai-po-lisiekantoor aangemeld